ai4bharat/Pralekha huggingface dataset:
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமரின் வாழ்த்துகளோடு, நல்லாட்சி வாரத்தை மத்திய அமைச்சர் டாக்டர்.ஜிதேந்திர சிங் துவக்கி வைக்கவுள்ளார்.
விடுதலையின் அமிர்த மகோத்ஸவத்தின் ஒரு பகுதியாக டிசம்பர் 20 முதல் 25 வரை நல்லாட்சி வாரத்தை பணியாளர், பொதுமக்கள் குறைதீர்ப்பு மற்றும் ஓய்வூதிய அமைச்சகத்தின் நிர்வாக சீர்திருத்தம் மற்றும் பொதுமக்கள் குறைதீர்ப்பு துறை கொண்டாடுகிறது.
வெளியுறவு விவகாரங்கள் அமைச்சகம், தொழில் மற்றும் உள்நாட்டு வர்த்தக ஊக்குவிப்பு துறை, பணியாளர் மற்றும் பயிற்சி துறை, ஒய்வூதியம் மற்றும் ஓய்வூதியர் நலத்துறை மற்றும் பஞ்சாயத்து ராஜ் மற்றும் ஊரக வளர்ச்சி அமைச்சகம் ஆகியவற்றோடு இணைந்து நல்லாட்சி வாரத்தை நிர்வாக சீர்திருத்தம் மற்றும் பொதுமக்கள் குறைதீர்ப்பு துறை கொண்டாடுகிறது.
புதுதில்லியில் உள்ள டாக்டர். அம்பேத்கர் சர்வதேச மையத்தில் அமைந்துள்ள பீம் அரங்கில் 2021 டிசம்பர் 20 அன்று நடைபெறவுள்ள நல்லாட்சி வார தொடக்க விழாவில் மத்திய அறிவியல் மற்றும் தொழில்நுட்பம் இணை அமைச்சரும் ; புவி அறிவியல் இணை அமைச்சரும் ; பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளித்துறை இணை அமைச்சருமான டாக்டர். ஜிதேந்திர சிங் முதன்மை விருந்தினராக கலந்து கொள்கிறார்.
நல்லாட்சி நடைமுறைகள் பற்றிய கண்காட்சியை அமைச்சர் தொடங்கி வைக்கிறார். நல்லாட்சி வார இணையதளத்தை டாக்டர். ஜிதேந்திர சிங் தொடங்கி வைப்பதோடு, நிர்வாக சீர்திருத்தம் மற்றும் பொதுமக்கள் குறைதீர்ப்பு துறையின் 2 ஆண்டு சாதனைகள் குறித்த கையேட்டை வெளியிடுவார். “பிரஷாசன் கோன் கி அவுர்” குறித்த திரைப்படம் இந்த விழாவில் திரையிடப்படும்.
நல்லாட்சி வாரத்தின் வெற்றிக்கு தமது வாழ்த்துகளைத் தெரிவித்துள்ள பிரதமர் திரு நரேந்திர மோடி, “விடுதலையின் அமிர்த காலத்தில், வெளிப்படையான அமைப்பு, திறமையான செயல்முறை மற்றும் சுமூகமான நிர்வாகத்தின் மூலம் முழுமையான வளர்ச்சியை உருவாக்க நாம் வேகமாக முன்னேறி வருகிறோம்.
இந்தச் சூழலில் நல்லாட்சி வாரத்தின் கருப்பொருளான - பிரஷாசன் காவ்ன் கி அவுர் - மிகவும் முக்கியத்துவம் பெறுகிறது. “மக்களுக்கே முன்னுரிமை” அணுகல் மூலம் வழிநடத்தப்படும் மக்கள் சார்ந்த மற்றும் செயல்திறன் மிக்க நிர்வாகத்தை வலுப்படுத்த எங்கள் அரசாங்கம் உறுதிபூண்டுள்ளது,” என்று தமது வாழ்த்து செய்தியில் கூறியுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1783208
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்பட விழா தங்கமயில் விருது பெறும் ஆவலுடன் 15 திரைப்படங்கள் உள்ளன
கோவாவில் நவம்பர் 20 முதல் 28 வரை நடைபெற உள்ள 53-வது இந்திய சர்வதேச திரைப்பட விழாவில் தங்கமயில் விருதுபெறும் ஆவலுடன் 15 திரைப்படங்கள் போட்டியில் இறங்குகின்றன. திரைப்படத் துறையில் அழகுணர்ச்சி மற்றும் அரசியலில் வளர்ந்து வரும் போக்குகளை பிரதிநிதித்துவம் செய்யும் வகையில், 12 சர்வதேச திரைப்படங்களும், 3 இந்திய திரைப்படங்களும் இந்த போட்டியில் இடம்பெறும்.
முதன் முறையாக தங்கமயில் விருது வழங்கப்பட்ட இந்திய சர்வதேச திரைப்பட விழாவில் இருந்து இந்த விருது ஆசியாவின் திரைப்பட விருதுகளில் மிகவும் எதிர்ப்பார்க்கப்படும் விருதாக உள்ளது. இந்த ஆண்டு போட்டியின் போது, வெற்றியாளரை தேர்ந்தெடுக்கும் கடுமையான பணியை இஸ்ரேல் எழுத்தாளரும், திரைப்பட இயக்குனருமான நாடவ் லேப்பிட், அமெரிக்க திரைப்பட தயாரிப்பாளர் ஜின்கோ கோட்டோ, பிரான்ஸ் திரைப்பட தொகுப்பாளர் பாஸ்கல் சவான்ஸ், பிரான்ஸ் ஆவணப்பட தாயரிப்பாளர், திரைப்பட விமர்சகர், பத்திரிகையாளரான சேவியர் ஆங்குலோ பார்ட்டன், இந்தியாவின் திரைப்பட இயக்குனர் சுதிப்தோ சென் ஆகியோர் மேற்கொள்கின்றனர்.
இந்த போட்டியில், 1990 வாக்கில் காஷ்மீரிலிருந்து வெளியேறிய காஷ்மீரி பண்டிட்களை மையப்படுத்திய இந்திய திரைப்படமான காஷ்மீர் ஃபைல்ஸ், இந்தியாவின் 3 திரைப்படங்களில் ஒன்றாக இடம்பெறுகின்றது. அகால மரணமடைந்த தனது பெற்றொர்களின் உண்மை தன்மை குறித்து கண்டறிவதற்காக வீட்டை விட்டு வெளியேறும் கிருஷ்ணா என்ற இளம் கல்லூரி மாணவரை மையப்படுத்திய கதையாக இந்த திரைப்படம் உள்ளது.
பிரபல திரைப்பட இயக்குனர் சத்ய ஜித்ரேயின் கதாபாத்திரமான தாரிணி குரோவை அடிப்படையாக கொண்டது ஸ்டோரி டெல்லர் என்ற ஆனந்த் மகாதேவனின் திரைப்படம். இது தங்கமயில் போட்டிப்பிரிவில் இடம்பெற உள்ளது. தாரிணி குரோ தனது பணி ஓய்வுக்கு பின், ஒரு கதை சொல்லியாக மாறிய வித்தியாசமான சூழ்நிலையை அவர் தாமே உணர்ந்தது பற்றிய கதையம்சத்தை கொண்டது இந்த திரைப்படம். இது பூசன் சர்வதேச திரைப்பட விழா 2022ல் கிம் ஜி- சியோக் விருதுக்காக பரிந்துரைக்கப்பட்ட படமாகும்.
ராசி அழகப்பனின் ‘சைக்கிள்’ என்ற சிறுகதையை அடிப்படையாக கொண்ட, இயக்குனர் கமலக்கண்ணனின் குரங்கு பெடல் இந்த போட்டிப்பிரிவில் இடம்பெறுகிறது. தனது தந்தை தனக்கு கற்றுதர முடியாமல் போன மிதிவண்டி சவாரியை கற்றுக்கொள்ள விரும்புகின்ற ஒரு பள்ளி மாணவனின் கதையாகும் இது. இந்த திரைப்படத்தின் இயக்குனர் 2012ல் வெளியான மதுபானக் கடை திரைப்படத்தின் மூலம் நன்கு அறியப்பட்டவர் ஆவார்.
இவை தவிர, 12 சர்வதேச திரைப்படங்களும் தங்கமயில் விருதுபெற போட்டியிடுகின்றன.
பாதுகாப்பு அமைச்சகம்
இந்தியா - இந்தோனேசியா ஒருங்கிணைந்த ரோந்தின் 35-வது பதிப்பு
இந்தியா மற்றும் இந்தோனேசியக் கடற்படைகளுக்கிடையேயான இந்தியா - இந்தோனேசியா ஒருங்கிணைந்த ரோந்தின் 35-வது பதிப்பு 2020 டிசம்பர் 17 மற்றும் 18 ஆகிய தேதிகளில் நடைபெறுகிறது.
உள்நாட்டிலேயே தயாரிக்கப்பட்ட இந்திய கடற்படைக் கப்பலான குலிஷ் மற்றும் பி 81 ரோந்து விமானம் ஆகியவை இந்தோனேசியக் கடற்படைக் கப்பலான கே ஆர் ஐ கட் நியாக் டியென் மற்றும் ரோந்து விமானத்துடன் இணைந்து ரோந்துப் பணிகளில் ஈடுபடும்.
இந்தியாவின் சாகர்  இலட்சியத்தின் ஒரு பகுதியாக, இந்தியப் பெருங்கடல் பகுதியில் உள்ள நாடுகளுடன் இணைந்து ரோந்து உட்பட பல்வேறு நடவடிக்கைகளில் இந்தியா ஈடுபட்டு வருகிறது.
குறிப்பாக, இந்தியா மற்றும் இந்தோனேசியா பல்வேறு துறைகளில் நெருங்கிய நட்பு மற்றும் உரையாடல்களைப் பல வருடங்களாகக் கண்டு வருகிறது. இவை கடந்த சில வருடங்களாக வலுவடைந்து வருகின்றன.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1681520
பிரதமர் அலுவலகம்
உலக சமஸ்கிருத தினத்தை முன்னிட்டு நாட்டு மக்களுக்கு பிரதமர் வாழ்த்து
உலக சமஸ்கிருத தினத்தை முன்னிட்டு பிரதமர் திரு நரேந்திர மோடி வாழ்த்து தெரிவித்துள்ளார். சமஸ்கிருத மொழியில் சுட்டுரைச் செய்தி வழியாக தமது வாழ்த்துகளை அவர் மக்களிடம் பகிர்ந்துள்ளார்.
பிரதமர் அலுவலகம்
சர்வதேச புலிகள் தினத்தையொட்டி, புலிகள் பாதுகாப்பாளர்களின் முயற்சிகளுக்கு பிரதமர் பாராட்டு
சர்வதேச புலிகள் தினத்தையொட்டி, புலிகள் பாதுகாப்பாளர்களின் முயற்சிகளுக்கு பிரதமர் திரு நரேந்திர மோடி பாராட்டு தெரிவித்துள்ளார்.
பிரதமர் வெளியிட்டுள்ள ட்விட்டர் பதிவில்;
“சர்வதேச புலிகள் தினத்தில், புலிகளை பாதுகாக்க தீவிரமாக பணியாற்றிவரும் அனைவரையும் நான் பாராட்டுகிறேன். 75 ஆயிரம் சதுர கிலோமீட்டருக்கு மேற்பட்ட பரப்பளவில் 52 புலிகள் சரணாலயங்கள் இந்தியாவில் இருப்பது உங்களை பெருமிதப்படுத்தும். புலிகள் பாதுகாப்பில் உள்ளூர் மக்களை ஈடுபடுத்துவதற்கான புதுமையான முயற்சிகள் மேற்கொள்ளப்பட்டு வருகிறது” என்று குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பூசிகளின் மொத்த எண்ணிக்கை: 84 கோடியைத் கடந்து குறிப்பிடத்தக்க சாதனை
இந்தியாவில் செலுத்தப்பட்டுள்ள கொவிட் தடுப்பூசியின் மொத்த எண்ணிக்கை 84 கோடியைக் கடந்து, புதிய சாதனையைப் படைத்துள்ளது. கடந்த 24 மணி நேரத்தில் 72,20,642 தடுப்பூசிகள் செலுத்தப்பட்டுள்ளன. இன்று காலை 7 மணிக்குக் கிடைத்த முதற்கட்ட தகவலின்படி, மொத்தம் 82,33,242 முகாம்களில் 84,15,18,026 தடுப்பூசிகள் போடப்பட்டுள்ளன.
கடந்த 24 மணி நேரத்தில் 32,542 பேர் குணமடைந்தனர். இதன் மூலம் குணமடைந்தவர்களின் மொத்த எண்ணிக்கை 3,28,48,273 ஆக உயர்ந்துள்ளது.
நம் நாட்டில் குணமடைந்தவர்களின் விழுக்காடு, 97.78 சதவீதமாக உள்ளது.
தொடர்ந்து 89 நாட்களாக புதிய பாதிப்புகளின் எண்ணிக்கை 50,000க்கும் குறைவாக ஏற்பட்டு வருகிறது.
கடந்த 24 மணி நேரத்தில் 31,382 பேர் புதிதாகத் தொற்றுக்கு ஆளாகியுள்ளனர்.
இந்தியாவில் கொவிட் தொற்றுக்கு சிகிச்சை பெறுவோரின் எண்ணிக்கை 3,00,162 ஆக உள்ளது. இது, நாட்டின் மொத்த பாதிப்பில் 0.89 சதவீதம் ஆகும்.
கடந்த 24 மணி நேரத்தில் 15,65,696 பரிசோதனைகளும், இந்தியாவில் இதுவரை மொத்தம் 55,99,32,709 பரிசோதனைகளும் மேற்கொள்ளப்பட்டுள்ளன.
வாராந்திர தொற்று உறுதி விழுக்காடு தொடர்ந்து 91 நாட்களாக 3 சதவீதத்திற்கும் குறைவாக, 2.07 சதவீதமாகவும், தினசரி தொற்று உறுதி விகிதம் 2.03 சதவீதமாகவும் இன்று பதிவாகியுள்ளது. இந்த எண்ணிக்கை 25 நாட்களாக 3 சதவீதத்திற்குக் குறைவாகவும், தொடர்ந்து 108 நாட்களாக 5 சதவீதத்திற்குக் குறைவாகவும் ஏற்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1757529
நுகர்வோர் நலன், உணவு மற்றும் பொது விநியோகம் அமைச்சகம்
2023-24 ரபி சந்தைப் பருவத்தில் 260 லட்சம் கோதுமை கொள்முதலானது கடந்த ஆண்டின் மொத்த கொள்முதலைவிட மெட்ரிக் டன் அதிகம்
நடப்பாண்டு 2023-24 ரபி சந்தைப் பருவத்தில் கோதுமை கொள்முதல் சுமூகமாக நடைபெற்று வருகிறது. நடப்புப் பருவத்தில் 30.05.2023 வரை 262 லட்சம் மெட்ரிக் டன் அளவிற்கு கோதுமை கொள்முதல் செய்யப்பட்டுள்ளது. கடந்த ஆண்டில் 188 லட்சம் மெட்ரிக் டன் அளவிற்கு கொள்முதல் செய்யப்பட்ட நிலையில், அதைவிட 74 லட்சம் மெட்ரிக் டன் அளவிற்கு கோதுமை கொள்முதல் அதிகம் செய்யப்பட்டுள்ளது. இதன் மூலம் 21.27 லட்சம் விவசாயிகள் பயனடைந்துள்ளனர். அவர்களுக்கு குறைந்தபட்ச ஆதரவு விலையாக ரூ.47,000 கோடி வழங்கப்பட்டுள்ளது. அதிகபட்சமாக பஞ்சாப் மாநிலத்தில் 121.27 லட்சம் மெட்ரிக் டன் அளவிற்கும் மத்தியப்பிரதேச மாநிலத்தில் 70.98 மெட்ரிக் டன் அளவிற்கும், ஹரியானா மாநிலத்தில் 63.17 லட்சம் மெட்ரிக் டன் அளவிற்கும் கோதுமை கொள்முதல் செய்யப்பட்டுள்ளது.
அரிசி கொள்முதலைப் பொறுத்தவரை 30.05.2023 வரை 385 லட்சம் மெட்ரிக் டன் அளவிற்கு கொள்முதல் செய்யப்பட்டுள்ளது.
நாட்டின் உணவுத் தானியங்களின் தேவைகளை பூர்த்தி செய்யும் வகையில், கோதுமை 312 லட்சம் மெட்ரிக் டன் அளவிற்கும் அரிசி 267 லட்சம் மெட்ரிக் டன் அளவிற்கும் மத்திய அரசின் தொகுப்பில் உள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1928944
பிரதமர் அலுவலகம்
ஆசிய விளையாட்டுப் போட்டியில் தங்கம் வென்ற ஆண்கள் ஹாக்கி அணிக்குப் பிரதமர் வாழ்த்து
ஆசிய விளையாட்டுப் போட்டிகளில் தங்கப் பதக்கம் வென்ற ஆண்கள் ஹாக்கி அணிக்குப் பிரதமர் திரு நரேந்திர மோடி வாழ்த்துத் தெரிவித்துள்ளார்.
அணியின் அசைக்க முடியாத அர்ப்பணிப்பு, ஆர்வம் மற்றும் ஒருங்கிணைப்பைப் பாராட்டியுள்ள அவர், அவர்களின் எதிர்கால முயற்சிகளுக்கு தமது வாழ்த்துக்களைத் தெரிவித்துள்ளார்.
இது தொடர்பாக எக்ஸ் சமூக வலைதளத்தில் பிரதமர் வெளியிட்டுள்ள பதிவு:
"ஆசிய விளையாட்டுப் போட்டியில் நமது ஆடவர் ஹாக்கி அணி அற்புதமான வகையில் தங்கப் பதக்கம் வென்றுள்ளது! இந்த சிறப்பான ஆட்டத்திற்காக அணியினருக்கு வாழ்த்துக்கள். அணியின் அசைக்க முடியாத அர்ப்பணிப்பு, ஆர்வம் மற்றும் ஒருங்கிணைப்பு ஆகியவை விளையாட்டை மட்டுமல்லாமல், எண்ணற்ற இந்தியர்களின் இதயங்களையும் வென்றுள்ளன. இந்த வெற்றி அவர்களின் சிறந்த உணர்வுக்குச் சான்றாகும். அவர்களின் இனிவரும் முயற்சிகளுக்கு வாழ்த்துகள்".
நிலக்கரி அமைச்சகம்
இல்லம் தோறும் மூவண்ணக்கொடி பிரச்சாரத்தை கொண்டாடும் வகையில் மத்திய அமைச்சர் திரு பிரல்ஹாத் ஜோஷி தேசியக் கொடியை ஏற்றினார்
மத்திய நாடாளுமன்ற விவகாரம், நிலக்கரி மற்றும் சுரங்கத் துறை அமைச்சர் திரு பிரல்ஹாத் ஜோஷி இன்று கர்நாடக மாநிலம் தார்வாட் தொகுதியில் உள்ள அவரது இல்லத்தில் இல்லம் தோறும் மூவண்ணக்கொடி பிரச்சாரத்தை முன்னெடுத்து தேசியக் கொடியை ஏற்றினார். நிலக்கரி மற்றும் சுரங்க அமைச்சகங்கள் மற்றும் பொதுத்துறை நிறுவனங்கள்/கீழ்நிலை அலுவலகங்களின் ஊழியர்களும் தங்கள் வீடுகளிலும், நாடு முழுவதும் உள்ள நகரங்களிலும் தேசியக் கொடியை ஏற்றினர். நிலக்கரி மற்றும் சுரங்க அமைச்சகங்கள் மற்றும் பொதுத்துறை நிறுவனங்களின் ஊழியர்களும் தங்கள் வீடுகளில் தேசியக்கொடி ஏற்றினர். நாட்டுப்பற்று உணர்வுடனும், ஆர்வத்துடனும், உற்சாகத்துடனும் இந்தப் பிரச்சாரத்தை பெரிய அளவில் எடுத்துச் செல்ல வேண்டும் என்று அமைச்சர் அழைப்பு விடுத்தார்.
இந்தியாவின் சுதந்திரத்தின் 75 புகழ்பெற்ற ஆண்டுகளை நினைவுகூரும் வகையில் நடந்து வரும் விடுதலையின் அமிர்தப் பெருவிழா கொண்டாட்டங்களின் ஒரு பகுதியாக, இந்த சுதந்திர தினத்தில் வீடுகளில் தேசியக் கொடியை ஏற்றுமாறு மக்களுக்கு பிரதமர் திரு நரேந்திர மோடி அழைப்பு விடுத்தார்.
அமைச்சர் திரு பிரல்ஹாத் ஜோஷியின் வழிகாட்டுதலின் கீழ், மூவண்ணக்கொடி பற்றிய விழிப்புணர்வை ஏற்படுத்துவதற்காக நிலக்கரி மற்றும் சுரங்க அமைச்சகங்கள் மற்றும் பொதுத்துறை நிறுவனங்களின் ஊழியர்கள், மற்றும் தொழிலாளர்களுக்கு தேசியக் கொடி விநியோகிக்கப்பட்டது. கொடியுடன் தங்களுடைய புகைப்படங்கள்/செல்ஃபிகளை இடுகையிடவும், அவற்றை கலாச்சார அமைச்சகத்தின் இணையதளத்தில் பதிவேற்றவும் பணியாளர்கள் ஊக்குவிக்கப்படுகிறார்கள்.
சிறப்பு சேவைகள் மற்றும் கட்டுரைகள்
ராமநாதபுரம் மாவட்டம் தொண்டியில் ரூ. 127 கோடி மதிப்பில் அமைக்கப்படவுள்ள தேசிய கடற்பாசிப் பூங்காவுக்கு மத்திய மீன்வளத்துறை அமைச்சர்கள் திரு. பர்ஷோத்தம் ரூபாலா மற்றும் டாக்டர் எல் முருகன் அடிக்கல் நாட்டினர்
தமிழகத்தின் ராமநாதபுரம் மாவட்டம் தொண்டியில், 127 கோடி ரூபாய் மதிப்பீட்டில் கட்டப்பட்டுள்ள தேசிய கடற்பாசிப் பூங்காவுக்கு மத்திய மீன்வளம், பால்வளம் மற்றும் கால்நடைப் பராமரிப்புத் துறை அமைச்சர் திரு பர்ஷோத்தம் ரூபாலா, இணையமைச்சர் டாக்டர் எல் முருகன் ஆகியோர் இன்று அடிக்கல் நாட்டினர்.
தொடர்ந்து நடைபெற்ற விழாவில், மத்திய அரசின் திட்டங்களால் பயனடைந்த மீனவர்கள் & மகளிர் தங்கள் அனுபவங்களை பகிர்ந்து கொண்டதோடு, தாங்கள் உற்பத்தி செய்யும் கடற்பாசியை பாதுகாப்பாக வைக்கத் தேவையான கட்டமைப்புகளை மேம்படுத்த வேண்டும் உள்ளிட்ட பல்வேறு கோரிக்கைகளை வலியுறுத்தி மனுக்கள் அளித்தனர்.
இதையடுத்து, நிகழ்ச்சியில் பேசிய மத்திய மீன்வளத்துறை இணையமைச்சர் டாக்டர் எல் முருகன், முத்ரா வங்கிக் கடன் திட்டத்தின் கீழ் அதிகளவில் பயன்பெற்ற மாநிலங்களில் தமிழகம் 2-ஆவது இடத்தில் உள்ளது. நம் மகளிர்கள் எவரையும் சாராமல் இருக்க ஏதுவாக மகளிர் பெயரில் குடியிருப்புக் கட்டி வழங்கும் திட்டம் போன்ற பல்வேறு திட்டங்களை செயல்படுத்தி வருகிறது. கடற்பாசிப் பூங்கா இங்கு அமைக்கப்படுவது மீனவ சகோதரிகளுக்கு மிகப்பெரிய வரம். இந்த கடற்பாசி உணவு, ஊட்டச்சத்து பொருட்கள், மருந்து தயாரிப்பு, விவசாயம் போன்ற பல்வேறு பயன்பாட்டுக்கு உதவுகிறது. எனவே கடற்பாசி உற்பத்தியில் முதல் நாடாக நம் இந்தியா வளர வேண்டும். அதற்காக மீனவர்கள் மற்றும் மகளிர்கள் அதிகளவில் பங்களிப்பு செய்ய வேண்டும் என்று வலியுறுத்தினார்.
பின்னர் நிகழ்ச்சியில் பேசிய மத்திய மீன்வளத்துறை அமைச்சர் திரு. பர்ஷோத்தம் ரூபாலா, நாட்டிலேயே முதல் முறையாக கடற்பாசிப் பூங்கா தமிழகத்தின் ராமநாதபுரத்தில் அமையவுள்ளது எனக்கு மிகுந்த மகிழ்ச்சி அளிக்கிறது. மேலும் அதற்கு காரணமாக உள்ள மண்ணின் மைந்தர் மத்திய இணையமைச்சர் முருகனுக்கு வாழ்த்துகள். எங்கள் குஜராத் பகுதியில் கடற்பாசியை நாங்கள் பயன்படுத்த மாட்டோம். ஆனால் நமது பிரதமர் மோடி, பல்வேறு பயன்பாட்டுக்கு தமிழகத்தில் கடற்பாசியைப் பயன்படுத்துவதை அறிந்து இங்கு இதற்கான பல்வகைப் பயன்பாட்டு தேசிய கடற்பாசிப் பூங்கா அமைக்க முடிவு செய்தார். 127 கோடி மதிப்பில் கட்டப்படவுடுள்ள இந்தப் பூங்காவால் தமிழகத்தின் ராமேஸ்வரம் உள்ளிட்ட 6 கடலோர மாவட்ட மீனவ சமுதாயத்தினர் பெரிதும் பயனடைவர். இதன் கட்டுமானப் பணிகள் முடிய 2 ஆண்டுகள் ஆகும் என அதிகாரிகள் என்னிடம் தெரிவித்தனர். ஆனால் அதற்குள் கட்டுமானப்பணியை முடிக்க நான் கேட்டுக் கொண்டுள்ளேன். ராமநாதபுரத்தில் மட்டும் மாவட்ட நிர்வாகம் மற்றும் வங்கிகளுடன் இணைந்து செயல்பட்டு 300-க்கும் மேற்பட்ட மீனவர்களுக்கு 4 கோடி மதிப்பில் கடன் அட்டைகள் வழங்கப்பட்டுள்ளன. இந்த எண்ணிக்கை மேலும் அதிகரிக்கப்பட வேண்டும் என்று நான் வலியுறுத்துகிறேன் எனக் குறிப்பிட்டார்.
பின்னர் மீனவர்களுக்கு கடன் அட்டைகளை அமைச்சர்கள் வழங்கினர்.
இந்த நிகழ்ச்சியில் முன்னாள் மத்திய அமைச்சர் திரு பொன் ராதாகிருஷ்ணன், ராமநாதபுரம் மாவட்ட ஆட்சியர் டாக்டர். விஷ்ணு சந்திரன், மத்திய மீன்வளத் துறை இணைச் செயலாளர் நீத்து பிரசாத், தமிழ்நாடு மாநில மீன்வளத்துறை ஆணையர் டாக்டர் பழனிச்சாமி உள்ளிட்டோர் பங்கேற்றனர்.
பொருளாதார விவகாரங்களுக்கான மத்திய அமைச்சரவைக் குழு
வடகிழக்கு மண்டல வேளாண் சந்தைப்படுத்துதல் நிறுவனத்திற்கு புத்தாக்கம் அளிக்க அமைச்சரவை ஒப்புதல்
வடகிழக்கு பிராந்திய வளர்ச்சி அமைச்சகத்தின் நிர்வாக கட்டுப்பாட்டில் இயங்கும் மத்திய பொதுத் துறை நிறுவனமான வடகிழக்கு மண்டல வேளாண் சந்தைப்படுத்துதல் நிறுவனத்திற்கு புத்தாக்கம் அளிப்பதற்காக ரூ 77.45 கோடிக்கு பிரதமர் திரு நரேந்திர மோடி தலைமையிலான பொருளாதார விவகாரங்களுக்கான அமைச்சரவை குழு ஒப்புதல் அளித்துள்ளது.
மேற்கண்ட தொகையில் ரூ 17 கோடி நிதி சார்ந்த ஆதரவுக்கும், ரூ 60.45 கோடி நிதி சாராத ஆதரவுக்கும் ஆகும். இந்த நிவாரண தொகுப்பு செயல்படுத்தப்படுவதன் மூலம், வடகிழக்கு பகுதியில் உள்ள விவசாயிகளின் பொருட்களுக்கு உரிய விலை கிடைக்கும்.
மேலும், சிறப்பான வேளாண் வசதிகள், விவசாயிகளுக்கு பயிற்சி, இயற்கை விதைகள் மற்றும் உரம், அறுவடைக்கு பிந்தைய வசதிகள் உள்ளிட்டவற்றை வடகிழக்கு மண்டல வேளாண் சந்தைப்படுத்துதல் நிறுவனத்தால் இதன் மூலம் உருவாக்க முடியும்.
இதைத் தவிர, நிகழ்ச்சிகளில் பங்கு பெறுதல், பொருட்களுக்கு புவிசார் குறியீடு பெறுதல் ஆகியவற்றின் மூலம் வடகிழக்கு விவசாயிகளின் விளைபொருட்களை சர்வதேச சந்தைகளில் ஊக்கப்படுத்த முடியும். நிறுவனத்தின் வருவாய் அதிகரித்து, செலவுகளும் குறையும். நேரடி மற்றும் மறைமுக வேலைவாய்ப்பு பெருகும். சுமார் 33,000 பேருக்கு வேலைவாய்ப்புகள் உருவாகும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1746944
------
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உள்ளாட்சி அமைப்புகளின் நிர்வாகத்தை மேம்படுத்த உலகத்தரம் வாய்ந்த திட்ட மேலாண்மை ஆலோசனை அமைப்புகளை பணியமர்த்த வேண்டியது அவசியமென மத்திய அமைச்சர் திரு.நிதின் கட்கரி வலியுறுத்தியுள்ளார்
புதுமை கண்டுபிடிப்பு, தொழில்முனைவோர், அறிவியல் மற்றும் தொழில்நுட்பம், ஆராய்ச்சித் திறன் மற்றும் சிறந்த நடைமுறைகள், அறிவாற்றலை உருவாக்குவதோடு, அறிவாற்றலை சொத்தாக மாற்றுவதே நாட்டின் எதிர்காலம் என மத்திய சாலைப் போக்குவரத்து மற்றும் நெடுஞ்சலைத் துறை அமைச்சர் திரு.நிதின் கட்கரி வலியுறுத்தியுள்ளார். மும்பையில் இன்று, அகில இந்திய உள்ளாட்சி கல்வி நிறுவனத்தின் பட்டமளிப்பு விழாவில் உரையாற்றிய அவர் இதனைத் தெரிவித்தார்.
நிகழ்ச்சியில் பேசிய அமைச்சர், இன்று பட்டம்பெற்றுள்ள மாணவர்கள், தாங்கள் கற்றறிந்த அறிவாற்றலைப் பயன்படுத்தி, தத்தமது துறைகளில் நாட்டிற்கும், சமுதாயத்திற்கும் பணியாற்ற வேண்டும் என கேட்டுக் கொண்டார். உலகம் முழுவதும் தொழில்நுட்பம் தொடர்ந்து மாற்றமடைந்து வருவதால், தொழில்நுட்பத்தையும், கல்வியையும் இணைக்க வேண்டியதன் தேவையையும் அவர் வலியுறுத்தினார்.
உள்ளாட்சி அமைப்புகளின் திட்டங்களை தரமுடையவையாக மேம்படுத்த, உலகத்தரம் வாய்ந்த திட்ட மேலாண்மை ஆலோசனை அமைப்புகளை பணியமர்த்த இதுவே சரியான தருணம் என்றும் அமைச்சர் குறிப்பிட்டார். இதனை செயல்படுத் தேவைப்படும் நிதிக்கு முக்கியத்துவம் அளிப்பதைவிட அதற்கான தொழில்நுட்ப அளவுகோலுக்குத் தான் அதிக முக்கியத்துவம் அளிக்க வேண்டும் என்றார். இதனை செய்யாவிட்டால், உள்ளாட்சி அமைப்புகளின் நிர்வாகத்தில் பெரிய முன்னேற்றத்தைக் காண முடியாது என்றும் அவர் கூறினார். நகராட்சிகளின் செயல்திறனை மேம்படுத்த, நிதித் தணிக்கையுடன், செயல்பாட்டுத் தணிக்கையும் மேற்கொள்வது அவசியம் எனவும் அமைச்சர் குறிப்பிட்டார்.
உள்ளாட்சி அமைப்புகளுக்கு நிதி அதிகாரமளித்தல் அவசியம் என்று வலியுறுத்திய அமைச்சர், குறிப்பாக, மாநகராட்சிகளில், , சாலைக் கட்டுமானம், கழிவு மேலாண்மை, தண்ணீர் சுத்திகரிப்பு மற்றும் 24 மணி நேர குடிநீர் வினியோகத்திற்கு நவீன தொழில்நுட்பத்தைப் பயன்படுத்துவது அவசியம் என்றும் தெரிவித்தார்.
உள்ளாட்சி கல்வி நிறுவனத்தின் தலைவர் திரு.ரஞ்சித் சவான், தலைமை இயக்குனர் டாக்டர் ஜெயராஜ் பதக், துணைத்தலைவர் திரு.ராஜ்கிஷோர் மோடி, மற்றும் நிர்வாகக்குழு உறுப்பினர்கள் விழாவில் கலந்துகொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1854839
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலை-275 இன் பெங்களூரு நிடகட்டா பகுதியை ஆறு வழிச்சாலையாக மாற்றும் பணிகள் முன்னேற்றம் கண்டு வருவதாக திரு நிதின் கட்கரி கூறியுள்ளார்
21ஆம் நூற்றாண்டின் புதிய இந்தியா, உலகின் சிறந்த உள்கட்டமைப்பு வசதிகளை உருவாக்குவதில் கவனம் செலுத்தி வருகிறது. அதைக் கருத்தில் கொண்டு தேசிய நெடுஞ்சாலை 275- யின் பெங்களூரு நிடகட்டா பகுதியை ஆறு வழிச்சாலையாக அமைக்கும் திட்டம் பல வாக்குறுதிகளுடன் முன்னேறி வருவதாக மத்திய சாலைப் போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி வெளியிட்டுள்ள டுவிட்டர் பதிவில் கூறியுள்ளார்.
என்எச் 275-ன் பெங்களூர் நிடகட்டா பகுதி, பெங்களூர் தெற்கு மண்டலத்தில் பஞ்சமுகி கோயில் சந்திப்புக்கு அருகில் தொடங்கி நிடகட்டாவிற்கு முன் முடிவடைகிறது என்று திரு கட்கரி தெரிவித்துள்ளார். பிடாடி, சன்னபட்டானா, ராமநகரா ஆகிய நகரங்கள் வழியாகச் செல்லும் இந்தச் சாலை, ஆசியாவிலேயே பட்டுக்கூடுகளுக்கு மிகப்பெரிய சந்தையாகவும், நாட்டின் ஒரே கழுகு சரணாலயத்திற்கு அணுகலை வழங்குவதுடன், ஸ்ரீரங்கப்பட்டணா, மைசூர், ஊட்டி, கேரளா, கூர்க் ஆகிய பகுதிகளை இணைக்கும் வகையில் சுற்றுலா மற்றும் பொருளாதாரத்தை ஊக்குவிக்கும் ஒரு முக்கியமான சாலையாகும் என்று அவர் தெரிவித்துள்ளார்.
திட்டம் நிறைவடைந்தவுடன், பயண நேரம் 3 மணியிலிருந்து 90 நிமிடங்களாக குறைக்கப்படும். இது எரிபொருள் நுகர்வு மற்றும் கார்பன் உமிழ்வு ஆகியவற்றையும் குறைக்கும் என்று கூறியுள்ள அமைச்சர், விபத்துகள்/மோதல்களை ஒழிக்க தரநிலை சந்திப்புகளை அகற்றுதல் மற்றும் வாகன சுரங்கப்பாதைகள்/ மேம்பாலங்கள் போன்ற சாலை பாதுகாப்பு மேம்பாடுகளுடன் திட்டத்தில் சிறப்பு கவனம் செலுத்தப்பட்டுள்ளதாகத் தெரிவித்துள்ளார்.
இதில் அமைக்கப்பட்டுள்ள ஆறு புறவழிச்சாலைகள் பிடாடி, ராம்நகரா, சன்னராயப்பட்டணா, மத்தூர், மாண்டியா மற்றும் ஸ்ரீரங்கப்பட்டணா போன்ற நகரங்களின் மொத்தம் 51.5 கிமீ நீளத்திற்கு போக்குவரத்து நெரிசலைக் குறைக்கவும், சுகாதாரம், சுற்றுச்சூழல் மற்றும் சாலைப் பாதுகாப்பை உறுதி செய்யவும் உதவும் என எதிர்பார்க்கப்படுவதாக திரு கட்கரி தெரிவித்துள்ளார்.
நுகர்வோர் நலன், உணவு மற்றும் பொது விநியோகம் அமைச்சகம்
‘ஒரே நாடு ஒரே ரேஷன் அட்டை’ திட்டத்திற்காக உணவு மற்றும் பொது விநியோகத் துறை 2020 ஆம் ஆண்டுக்கான பிரதமரின் பொது நிர்வாக விருதினை பெற்றுள்ளது.
உணவு மற்றும் பொது விநியோகத் துறை 2020 ஆம் ஆண்டுக்கான பிரதமரின் பொது நிர்வாக விருதினை பெற்றுள்ளது. ஏப்ரல் 21 ஆம் தேதி குடிமைப் பணிகள் தினத்தன்று புதுதில்லியில் நடைபெற்ற பிரதமரின் பொது நிர்வாக விருது வழங்கும் விழாவில் பிரதமர் திரு.நரேந்திரமோடி இதனை வழங்கினார். இந்த விருது, புதிய கண்டுபிடிப்புகள்  – மத்திய பிரிவின் கீழ் வழங்கப்பட்டுள்ளது.
இந்த புதுமையான திட்டத்தின் மூலம் தேசிய உணவுப் பாதுகாப்புத் திட்ட பயனாளிகள் குறிப்பாக புலம் பெயர்ந்த தொழிலாளர்கள் நியாய விலைக்கடைகளில் பயோமெட்ரிக் தொழில்நுட்பத்தின் உதவியுடன் தங்களுக்கான ரேஷன் பொருட்களை முழுமையாகவோ / பகுதியாகவோ, தடையின்றி பெற வழிவகை செய்யப்பட்டுள்ளது. மேலும், மீதமுள்ள உணவுப் பொருட்களை மற்ற குடும்ப உறுப்பினர்கள் பெற முடியும்.
நாடு முழுவதும் உள்ள மக்களை மையப்படுத்திய அரசு திட்டங்களை தீவிரமாக செயல்படுத்த, இந்த திட்டம் தேசிய சுகாதார ஆணையம், மத்திய வீட்டு வசதி, தொழிலாளர் மற்றும் வேலைவாய்ப்பு, வேளாண்மை மற்றும் விவசாயிகள் நலத்துறை மற்றும் பிற துறைகளுடன் இணைந்து செயல்படுத்தப்படுகிறது.
2019 ஆகஸ்ட்டில் 4 மாநிலங்களில் தொடங்கப்பட்ட இந்த திட்டம், 2020 டிசம்பருக்குள் படிப்படியாக 32 மாநிலங்களில் செயல்பட்டு வருகிறது. 2022 பிப்ரவரி நிலவரப்படி, 77 கோடி பேர் நாடு முழுவதும் இந்த திட்டத்தில் பயனடைந்து வருகின்றனர்.
கொரோனா காலத்தில் 5 லட்சம் நியாய விலைக்கடைகள் மூலம் உணவுப் பொருட்கள் விநியோகம் நடந்தது. ரூ.36 ஆயிரம் கோடி மதிப்பிலான 121 லட்சம் மெட்ரிக் டன் அளவுக்கு மாநிலத்திற்குள்ளேயும், மாநிலத்திற்கு வெளியேயும் உணவுப் பொருட்கள் விநியோகம் நடந்தது.
இந்த திட்டத்தை சிறப்பாக செயல்படுத்தும் பொருட்டு, ஆண்ட்ராய்டு செயலியும், 14445 என்ற இலவச உதவி எண்ணும் செயல்பாட்டில் உள்ளன.
மேலும் விவரங்களுக்கு இந்த ஆங்கில செய்திக் குறிப்பில் காணவும்
https://pib.gov.in/PressReleasePage.aspx?PRID=1819025
------
(Visitor Counter : 136
பிரதமர் அலுவலகம்
புயல் மற்றும் மின்னல் தாக்கிய சம்பவங்களால் பிகாரின் பல்வேறு மாவட்டங்களில் நேரிட்ட உயிரிழப்பிற்கு பிரதமர் இரங்கல்
புயல் மற்றும் மின்னல் தாக்கிய சம்பவங்களால் பிகாரின் பல்வேறு மாவட்டங்களில் நேரிட்ட உயிரிழப்பிற்கு பிரதமர் திரு நரேந்திர மோடி இரங்கல் தெரிவித்துள்ளார். உள்ளூர் நிர்வாகம் மீட்பு நடவடிக்கைகளை துரிதமாக மேற்கொண்டு வருவதாக அவர் தெரிவித்தார்.
பிரதமர் வெளியிட்ட சுட்டுரைச் செய்தியில் தெரிவித்திருப்பதாவது:
“பிகாரின் பல்வேறு மாவட்டங்களில் ஏற்பட்ட புயல் மற்றும் மின்னல் தாக்கிய சம்பவங்களில் ஏராளமானோர் உயிரிழந்திருப்பது மிகுந்த வருத்தமளிக்கிறது. இந்த ஈடு செய்ய முடியாத இழப்பை தாங்கிக் கொள்ளும் வலிமையை உயிரிழந்தவர்களின் குடும்பத்தினருக்கு இறைவன் வழங்கட்டும். மாநில அரசின் கண்காணிப்பின் கீழ், உள்ளூர் நிர்வாகம் மீட்பு மற்றும் நிவாரணப் பணிகளை துரிதமாக மேற்கொண்டு வருகிறது.”
(
பாதுகாப்பு அமைச்சகம்
எஸ்யூ-30 எம்கேஐ போர் விமானத்திலிருந்து வான் இலக்கை தாக்கும் பிரம்மோஸ் ஏவுகணை வெற்றிகரமாக சோதிக்கப்பட்டுள்ளது
எஸ்யூ-30 எம்கேஐ போர் விமானத்திலிருந்து வான் இலக்கை தாக்கும் பிரம்மோஸ் ஏவுகணை இன்று வெற்றிகரமாக சோதிக்கப்பட்டுள்ளது. இந்த ஏவுகணை வங்காளவிரிகுடா பகுதியில் நிர்ணயிக்கப்பட்ட இலக்கை நேரடியாக தாக்கி சாதனைப்படைத்துள்ளது.
நீட்டிக்கப்பட்ட தூரத்திற்கான பிரம்மோஸ் ஏவுகணை எஸ்யூ-30 எம்கேஐ போர் விமானத்திலிருந்து செலுத்தப்பட்டது. இதுவே முதல் முறையாகும். இதன் மூலம் தரை / கடல் பகுதியில் தொலைதூர இலக்குகளை தாக்கும் திறனை இந்திய விமானப்படை பெற்றுள்ளது.
மேலும் விவரங்களுக்கு இந்த ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1824795
சுகாதாரம் மற்றும் குடும்ப நலத்துறை அமைச்சகம்
இந்தியாவில் கொரோனா தொற்று குறைகிறது, கடந்த 24 மணி நேரத்தில் 16,311 புதிய பாதிப்புகள்
- கடந்த பல நாட்களாக இந்தியாவில் கொரோனா தொற்றின் புதிய பாதிப்புகள் தொடர்ந்து குறைந்து வரும் நிலையில் கடந்த 24 மணி நேரத்தில் 16,311 பேர் மட்டும் புதிதாக பாதிக்கப்பட்டுள்ளனர்.
- நாளொன்றில் ஏற்படும் உயிரிழப்புகளும் நாட்டில் பெருமளவு குறைந்துள்ளது. 229 நாட்களுக்குப் பிறகு ஒரு நாளில் 170-க்கும் குறைவான பாதிப்புகள் பதிவாகியுள்ளது.
- இந்தியாவில் கொரோனா நோய் தொற்றுக்கு தற்போது சிகிச்சை பெற்று வருவோரின் எண்ணிக்கை 2.25 இலட்சமாக  உள்ளது. இது மொத்த பாதிப்பில் வெறும் 2.13 சதவீதமாகும்.
- கடந்த 24 மணி நேரத்தில் 16,959 பேர் குணமடைந்து வீடு திரும்பியுள்ளனர்.
- நாட்டில் இதுவரை மொத்தம் 1,00,92,909 பேர் குணமடைந்துள்ளனர். குணமடைந்தோர் மற்றும் சிகிச்சை பெற்று வருவோர் ஆகியோருக்கான இடைவெளி தொடர்ந்து அதிகரித்து 99 இலட்சத்தை நெருங்கிக் கொண்டிருக்கிறது .
- குணமடைந்தவர்களின் வீதம் 96.43 சதவீதமாக உயர்ந்துள்ளது. இது உலகளவில் மிகவும் அதிகமாகும்.
- புதிதாக குணமடைந்தவர்களில் 78.56 சதவீதத்தினர் 10 மாநிலங்களையும், யூனியன் பிரதேசங்களையும் சேர்ந்தவர்கள். அதிகபட்சமாக கேரளாவில் 4,659 பேரும், மகாராஷ்டிராவில் 2,302 பேரும், சத்தீஸ்கரில் 962 பேரும் ஒரே நாளில் குணமடைந்துள்ளனர்.
- 80.25 சதவீத புதிய தொற்றுக்கள் 9 மாநிலங்கள்/ யூனியன் பிரதேசங்களில் பதிவாகியுள்ளன. கேரளாவில் 4,545 பேரும், அதைத் தொடர்ந்து மகாராஷ்டிராவில் 3,558 பேரும் புதிதாக தொற்றுக்கு ஆளாகியுள்ளனர்.
- கடந்த 24 மணிநேரத்தில் 161 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1687572